  Майя Бывальцева 25-тӥ гудырикошконысен Удмуртиын спортъя бадӟым ӵошатсконъёсты ортчытъяны лэзизы. Элькунлэн тӧроез Александр Бречалов «Вылӥ дасьлыкъя режим кутон но выль коронавирус инфекци вӧлмон кышкытлыкез кулэстонъя нимаз амалъёс сярысь» косэмаз тупатонъёс пыртӥз. Ужкагаз улосвыл тӧрлыкъёслэн нимлыко сайтазы поттэмын. Вераськон мынэ физкультурая но спортъя улосвылкуспо, огъяросси но калыккуспо ужрадъёсын огъя дырпус планэ пыртэм ӵошатсконъёс сярысь. Но отчы 18 ареслэсь пинал но 65 ареслэсь бадӟым пыриськисьёсты уз лэзе. Озьы ик вань ужрадъёс учкисьёстэк но Роспотребнадзорлэсь коронавирус инфекциез алонъя куронъёссэ чакласа ортчозы. Тодэ вайытом, 30-тӥ пӧсьтолэзьысен Удмуртиын физкультурая, спортъя но егитъёслы нимлыко ужрадъёсты кырын ортчытъяны лэзизы, озьы ик куд-ог сюбегатонъёсын. Тегъёс: Спорт Ижкар Удмуртия коронавирус  